open-index/open-wikipedia-markdown huggingface dataset:
Sultan Mansur I

**Sultan Mansur Riayat Syah I Ibni Sultan Zainal Abidin Shah I** (1138 Takwim Hijrah/1725 Masihi atau 1723 M {{sfn|Dato' Haji Muhammad Saleh bin Haji Awang (Misbaha)|1983|p=116 } – 14 Jamadilakhir 1208 H/14 Julai 1794 M ), dikenali sebagai **Tun Dalam** atau *Marhum Janggut* selepas kemangkatan baginda, ialah Sultan Terengganu kedua dan putera kepada Sultan Zainal Abidin I. 

## Kehidupan Awal
Dilahirkan pada 1710, baginda memerintah pada tahun 1733—1793. Baginda berkahwin dengan Tengku Bulang, puteri Sultan Sulaiman Badrul Alam Shah. Isteri baginda yang kedua ialah Nang Senik, puteri kepada Long Dil pembesar dari Pulau Melur, Kelantan. Baginda mangkat pada 17 Januari 1794 lalu digantikan oleh puteranya, Sultan Zainal Abidin II. Tiga bulan sebelum baginda mangkat, baginda telah berangkat ke Kelantan bagi menyaksikan puteranya yang ke-6, Tengku Muhammad yang juga menantu Long Yunus ditabalkan sebagai Sultan dan Yang Di-Pertuan Besar Kelantan. Putera baginda iaitu Tengku Muhammad ibni Sultan Mansur Riayat Shah yang berkahwin dengan Engku Tuan Nawi binti Sultan Long Yunus II iaitu puteri baginda Sultan Kelantan, menjadi Sultan Kelantan yang memerintah dari 1795 dehingga 1800.

## Kemangkatan
Pada tahun 1208 H bersamaan 1794 M, baginda mula kegeringan. Pada malam Jumaat 14 Jamadilakhir 1208 H bersamaan 14 Julai 1794 M, tembakan meriam telah dilepaskan menandakan kemangkatan beliau pada hari tersebut. Pada keesokan harinya, jenazah baginda telah disiramkan lalu disembahyangi. Kemudian, jenazah baginda dimakamkan di dalam kawasan Masjid Abidin, Kuala Terengganu.

## Lihat juga
* Sejarah Terengganu
* Sultan Terengganu

## Nota kaki

## Rujukan
*
*
Avarua

**Avarua** ialah ibu negara dan bandar terbesar Kepulauan Cook. Penduduknya berjumlah 5,445 orang mengikut bancian 2006.
Jim Marurai

**Jim Marurai** adalah Perdana Menteri Kepulauan Cook kini. Beliau dipilih pada 14 Disember 2004 dan mewakili Parti Demokrat, seperti pendahulunya Robert Woonton. Isterinya Tuaine Marurai meninggal pada tahun 2005.
Sultan Omar

**Sultan Ommar Muazzam Riayat Shah ibni al-Marhum Sultan Ahmad Muazzam Shah I** atau **Baginda Omar** (1806 – 11 April 1876) adalah Sultan Terengganu ke-9. Baginda berebut kuasa dengan Sultan Mansur II pada tahun 1831, dan membina kota di Bukit Puteri sebagai pertahanannya, tetapi telah dicerobohi Sultan Mansur Syah II lalu lari ke Besut. Setelah kali ketiga, baginda dapat menawan semula Bukit Puteri pada zaman Sultan Muhammad Shah I pada tahun 1839.

## Ketegangan dengan Gabenor Cavenagh
Pada masa tu, bekas Sultan Lingga, Sultan Mahmud IV Muzaffar Shah telah membuat kekacauan di Negeri Pahang. Sultan Mahmud merupakan anak saudara Baginda Umar. Oleh itu Baginda Umar membenarkan baginda menetap di Terengganu. Perkara ini menimbulkan kegusaran William Orfeur Cavenagh, yang merupakan Gabenor Negeri-Negeri Selat. 

Pada 11 November Kuala Terengganu dibedil oleh Inggeris berikutan keengganan Sultan Terengganu menyerahkan Raja Mahmud Muzaffar. Sultan Terengganu yang pada mulanya memberi sokongan kepada baginda, akhirnya mengambil sikap berkecuali. Tindakan Raja Mahmud Muzaffar ini dianggap mengancam kepentingan Inggeris di Pahang. Gabenor Cavenagh mengarahkan bekas Sultan Lingga itu diserahkan kepada mereka dalam tempoh dua puluh empat jam. Berikutan itu, setelah tempoh tersebut tamat, Inggeris telah membedil bandar Kuala Terengganu berikutan kegagalan menyerahkan Raja Mahmud Muzaffar.

## Lihat juga
* Sejarah Terengganu
* Sultan Terengganu

## Nota kaki


## Rujukan
*
D-Terminal

**D-Terminal** atau  ialah sejenis penyambung video analog yang terdapat dalam kelengkapan elektronik pengguna di Jepun, terutamaya alat-alat HDTV, DVD, Blu-ray, D-VHS dan HD DVD. D-terminal dimajukan oleh Persatuan Industri Elektronik Jepun (*Electronic Industry Association of Japan*, EIAJ) dalam piawaian RC-5237 untuk kegunaan dalam penala siaran satelit digital. Dari luarannya, penyambung D-terminal berbentuk trapezoid yang kecil dan leper, sama dengan penyambung AAUI yang digunakan oleh Apple Computer untuk bersambung dengan ethernet.

## Jenis

Sesebuah penyambung D-Terminal membawa isyarat video komponen (Y Pr Pb). Sesebuah peranti yang berlengkapkan penyambung D5 boleh mentafsir dan memaparkan isyarat-isyarat video berikut:
* D1 480i (525i)： 720×480 Selang-seli
* D2 480p (525p)： 720×480 Progresif
* D3 1080i (1125i)： 1920×1080 Selang-seli
* D4 720p (750p)： 1280×720 Progresif
* D5 1080p (1125p)： 1920×1080 Progresif

Peranti yang berlengkapkan penyambung mana satu D-Terminal menyokong tahap itu dan juga isyarat D-Terminal yang lebih rendah. Contohnya, penyambung D4 boleh digunakan dengan isyarat D4, D3, D2, atau D1, tetapi bukan D5.
 
Kita boleh menggunakan kabel *breakout* ringkas untuk menghubungkan penyambung D-Terminal pada sambungan picu RCA standard 3 atau komponen BNC.


## Rujukan

## Lihat juga
* D-submini

## Pautan luar
* Q&A - No.31999/10 What Is a "D-Terminal"? - A new terminal standard for connecting digital satellite tuners with TV sets. 
* D-Terminal to Component adapter cable
COPS (siri TV)

***COPS*** ialah sebuah siri televisyen dokumentari Amerika Syarikat yang mengikuti tugas-tugas pegawai polis, konstabel, dan timbalan syerif ketika menjalankan rondaan dan berbagai-bagai kegiatan polis. *COPS* ialah salah satu rancangan televisyen yang paling lama disiarkan di Amerika Syarikat, dan rancangan kedua terlama di rangkaian Fox. Siri ciptaan John Langley dan Malcolm Barbour ini disiarkan buat julung kalinya pada 11 Mac 1989, dan sudah menyiarkan 750 episod sehingga 21 Mac 2009. Siri ini telah memenangi American Television Award pada tahun 1993, di samping meraih empat pencalonan Emmy.  *COPS* memulakan musim ke-22 pada 12 September 2009.

## Rujukan

## Pautan luar

*  Laman web ''COPS''
*  ''COPS'' Episode Guide
*
The Simple Life

***The Simple Life*** ialah siri televisyen realiti yang disiarkan mulai 2 Disember 2003 hingga 5 Ogos 2007. Tiga musim pertamanya disiarkan oleh Fox, dan dua lagi di saluran E!. Rancangan berbentuk komedi ini menampilkan dua orang sosialit muda yang kaya-raya, iaitu Paris Hilton dan Nicole Richie, bergelut dalam kerja-kerja manual bergaji rendah seperti pembersihan rumah, perladangan, memasak di restoran makanan segera dan bertugas sebagai ketua perkhemahan.

Di Malaysia, kelima-lima musim *The Simple Life* sudah disiarkan oleh 8TV dan Star World.

## Pautan luar
* The Simple Life Official Website
* 
*
Gugu Gaga Erra

***Gugu Gaga Erra*** ialah sebuah siri televisyen realiti Malaysia yang mengikuti kisah kehidupan pelakon popular Erra Fazira sebagai seorang ibu kepada bayinya Engku Aleesya Engku Emran. Siri ini ditayangkan di Astro Ria sejak pertengahan tahun 2009.
Tengku Muhammad

**Tengku Muhammad Rhidzuwan al-Khazzeim Muiayat Shah I ibni Sultan Mansur Riayat Shah I** (), dengan gelaran Yang Di-Pertuan Muda Kelantan, ialah Sultan Kelantan |raja yang ditabal]] menaiki takhta Kelantan pada Mei tahun 1795 sehingga tahun 1800. 

Baginda ialah menantu Long Yunus (suami Cik Ku Tuan Nawi) dan putera kepada Sultan Terengganu iaitu Sultan Mansur Riayat Shah I Ibni Sultan Zainal Abidin Shah I. Pemerintahannya tidak lama kerana kurang disenangi terutamanya oleh putera-putera Long Yunus, terutama Long Muhammad. Pemerintahan berakhir selepas berjaya dikalahkan dan digulingkan oleh Long Muhammad pada 1800 dengan bantuan kerajaan Dinasti Qing, China.

## Lihat juga
* Sultan Kelantan 
* Sultan Terangganu  

 www.Royal.ark
Sultan Muhammad I

Nama asal baginda Long Muhammad. Baginda merupakan putera ke-6 Long Yunus dan tidak mempunyai anak (digelar Marhum Mandul).

## Pembebasan Kelantan dari Pengaruh Terengganu
Kuasa Terengganu memain peranan penting di Kelantan semenjak Long Yunus meminta bantuan ketenteraan dari Sultan Terengganu untuk menyatukan Kelantan dan mententeramkan huru-hara diantara Kerajaan Kubang Labu (Kelantan Barat), Kerajaan Pengkalan Datu (Kelantan Timur) dan Kerajaan Legeh (Jeli dan Rangae di Narathiwat sekarang). Long Yunus juga telah mengahwini penari gamelan bernama Inche Tuan Jumat puteri kepada Yang Di-Pertuan Tua Terengganu Engku Tana Wangsa, abang kepada Sultan Mansur Riayat Shah I. Selepas kemangkatan Sultan Long Yunus pada tahun 1795, Kelantan telah dipengaruhi oleh Terengganu apabila Sultan Terengganu, Sultan Mansur Riayat Shah I dengan berani melantik puteranya yang ke-6 bernama Tengku Muhammad yang juga merupakan menantu Sultan Long Yunus sebagai Yang Di-Pertuan Muda (Yamtuan Muda) Kelantan dan wakil bagi Sultan Terengganu untuk memerintah Kelantan. Perlantikan Tengku Muhammad juga disokong oleh Raja Patani. Keadaan ini mencetuskan tidak puas hati di kalangan putera-putera Sultan Long Yunus. Long Muhammad yang berundur kehulu Kelantan iaitu ke Sokor, Kuala Nal dan menyuruh Long Tam pergi mendapatkan bantuan orang Cina digalas dan bantuan askar dari Kerajaan Reman di Hulu Perak untuk menyerang Tengku Muhammad dan askar Terengganu di Kota Bharu. Terengganu berjaya dikalahkan pada tahun 1800, dan Kelantan membebaskan diri dari pengaruh Terengganu dan bernaung di bawah Siam dengan menghantar bunga emas. Semasa pemerintahannya, baginda melantik adindanya iaitu Long Ismail sebagai Raja Muda. Baginda mangkat pada tahun 1835 dan pemerintahan Kelantan diambil oleh adindanya iaitu Long Jenal (Zainal) yang juga merupakan Raja Bendahara Banggul.  Kelantan menjadi huru-hara selepas kemangkatan baginda akibat perebutan takhta diantara Raja Bendahara Banggul  Long Jenal,Long Muhammad bin Long Ismail(Tuan Besar kampung Laut) dan Long Senik Mulut Merah. Siam telah campur tangan dengan melantik anak saudara baginda iaitu Long Senik Mulut Merah sebagai Sultan dan adinda baginda Long Jenal sebagai Yamtuan Muda Kelantan. Raja Kampung Laut, Long Muhammad (Tuan Besar) ditabal oleh Siam menaiki takhta kerajaan Patani dengan gelaran Tuanku Luang Phraya Prakdi Muhammad dan memulakan dinasti Kelantan di Pattani bagi menggantikan Dinasti Sri Wangsa yang ketiadaan waris lelaki.

## Keluarga
Oleh kerana baginda tidak mempunyai putera, baginda telah mengambil 2 orang putera kepada Tengku Temenggong Aria Pahlawan Long Tan Ibni DYTM Long Yunus sebagai anak angkatnya iaitu 
*Long Senik Mulut Merah (Sultan Muhammad II)
* Tengku Long Bongsu

## Lihat juga

* Sultan Kelantan

## Rujukan
Sultan Ahmad Tengah

Nama asal baginda ialah Long Sulong, iaitu putera sulong Sultan Muhammad II. Baginda lebih dikenali dengan nama Sultan Ahmad Tengah. Baginda menaiki takhta pada tahun 1886 menggantikan ayahandanya Sultan Muhammad II. 

Sebelum itu dilantik oleh Siam sebagai Gabenor Kelantan dengan gelaran Phraya Rajadipati Putrapurutravisesa Pradisvara Rajanarubadindra Surindra Ravivamsa (Phraya Ratsathibodi Butburutphiset Prathetsaratchanarubodin Surintharawiwangsa) pada 14 Jun 1869 merangkap Raja Kelantan (Pewaris Takhta Pertama). 

Pihak Siam kemudian mengiktirafnya sebagai Sultan Kelantan yang sah. Pada 1887, baginda membina Istana Jahar.

## Keluarga

Baginda dilaporkan mempunyai 9 orang isteri dan dikurniakan 12 orang putera dan 13 orang puteri. putera dan puteri baginda adalah:-

# Long Kundur (Sultan Muhammad III)
# Long Mansur (Sultan Mansur)
# Tengku Long Muhammad Saleh (Tengku Temenggong) 
# Tengku Besar Long Muhammad Mahmud (Tengku Sri Maharaja)
# Tengku Long Sulaiman (Tengku Sri Pekerma Raja) dianugerahi gelaran Phra Rajanukara Prasidha (Phra Rachanukarn Prasit) oleh Raja Siam. 
# Tengku Besar Long Muhammad Yusuf (Tengku Besar Indra Raja)
# Tengku Chik Tuan Abdullah (Tengku Bendahara)
# Tengku Long Muhammad Patani 
# Tengku Long Idris @ Aris (Tengku Petra Semerak) dianugerahi gelaran Phra Negararatta Nararaksha (Phra Nakaret Noraraks) oleh Raja Siam
# Tengku Ibrahim 
# Tengku Abdul Kadir Tuan Kob 
# Tengku Abdul Rahman (Tengku Sri Ismara Raja)
# Tengku Putih
# Tengku Biru
# Tengku Besar Maimunah
# Tengku Besar Ning Aminah
# Tengku Maryam (Tengku Kembang Petri)
# Tengku Tengah
# Tengku Merah
# Tengku Zubaidah 
# Tengku Yah (Sofiah)
# Tengku Wok Jamilah
# Tengku Kalsum (Tengku Bongsu)
# Tengku Zainab
 
Baginda turut berbesan dengan Long Mansor Bin Long Demor (Tengku Sri Maharaja) yang memerintah timur Kelantan:

# Tengku Salleh (putera Long Mansor) berkahwin dengan Tengku Kembang (puteri Sultan Ahmad)
# Tengku Besar (putera Sultan Ahmad) berkahwin dengan Tengku Kalsom (puteri Long Mansor)

Perkahwinan ini dipercayai bermotif politik dan ada kaitan dengan usaha-usaha untuk menyatukan kerabat diraja Kelantan.

## Mangkat

Sultan Ahmad mangkat pada 27 Februari 1889.

## Lihat juga

* Sultan Kelantan

## Rujukan

*

## Nota kaki
Sultan Mansur, Kelantan

Nama asal baginda ialah Long Mansor iaitu putera Long Ahmad dan merupakan adinda Long Kundor. Baginda menaiki takhta pada tahun 1891 dan memerintah sehingga tahun 1899.

Di antara pembesar-pembesar negeri yang berpengaruh semasa pemerintahan baginda adalah:-
* Datuk Maha Menteri Saad bin Ngah (Che Ha')
* Datuk Sri Paduka Nik Yusof bin Nik Abdul Majid (Nik Soh bin Nik Jid)
* Tok Hakim Kelantan, Syed Muhammad bin Syed Alwi

Pembesar-pembesar ini dengan sokongan pengikut-pengikut mereka amat berpengaruh di dalam menentukan pewaris takhta. Keadaan ini telah menimbulkan rasa tidak puas hati dikalangan kerabat diraja yang tidak terpilih untuk menaiki takhta dan juga tidak mendapat sebarang jawatan di dalam kerajaan. 

Pada masa pemerintahan baginda, iaitu pada 1891, Dato' Bahaman telah melarikan diri ke Gua Musang (Ulu Kelantan).

## Lihat juga

* Sultan Kelantan

## Rujukan

*

## Nota kaki
Long Jenal

**Long Jenal** () merupakan putera kelima Long Yunus bin Long Sulaiman dan abang kepada Sultan Muhammad I dan pamakai Yang Di-Pertuan Muda Kelantan. 

Baginda menjadi Raja Bendahara Banggol pada tahun 17 November 1801. 

Raja Siam, Raja Rama I menganugerahkan gelaran Phaya Banggul (Raja Banggul) pada tahun 1812 dan Phra Bidaksha pada tahun 1842. 

Terlibat dalam pergolakan takhta Kelantan pada tahun 1835, dan sempat menerajui Kelantan selepas kemangkatan adindanya Sultan Muhammad I, digantikan oleh anak saudaranya Long Senik Mulut Merah selepas perang saudara dan campur tangan Siam pada tahun 1837. 

Selepas itu Baginda menjadi menteri di wilayah Daerah Nongchik, Patani dari tahun 1842 hingga 1845. 

Mangkat di Nongchik, Patani pada tahun 1845, Di Makam Diraja langgar terdapat makam Long Zainal, kemungkinan juga baginda mangkat di Kelantan.

## Keluarga

Mempunyai lima zuriat iaitu:

* Y.M. Tuan Long 'Abdu'l Rahman bin Tengku Long Jenal.
* Y.M. Tengku Kling bin Tengku Long Jenal.
* Y.B.M. Tengku Tengah bin Tengku Long Jenal [Tuan Tango]. Dianugerhkan gelaran Phra Bidaksha in 1847, dan kemudian gelaran Phra Visit Bakdiya oleh Raja Siam. Penasihat dan meteri kepada Raja Patani. Mangkat 1890. 
* Y.M. Tengku Chik bin Tengku Long Jenal. Berkahwin dengan Y.A.M. Tengku Labuh binti al-Marhum Sultan Phaya Long Muhammad, puteri bongsu kepada  DYMM Sultan Phaya Long Muhammad bin Raja Muda Kelantan Tengku Long Ismail, Raja Negeri Patani.
* Y.M. Tuan Long Idris bin Tengku Long Jenal.
* Y.M. Engku Lebai binti Tengku Long Jenal.

## Lihat juga
* Sultan Kelantan

## Nota kaki
Bahasa Samoa

**Bahasa Samoa** ialah sebuah bahasa tradisional di Samoa dan Samoa Amerika. Bahasa ini secara rasmi merupakan keluarga dari bahasa Austronesia, sebahagian dari Lautan Pasifik. Jumlah penuturnya mencapai hampir 370,000 orang.

## Rujukan


## Pautan luar

* Ethnologue main Samoan page
* Samoan - English Dictionary
* Samoan Dictionary - An online Samoan dictionary. Samoan to English, English to Samoan.
* Common words reference 

* Samoan Language Information - Samoan Language Information with a small Dictionary.
Bahasa Kiribati

**Bahasa Kiribati** atau **Gilbert** adalah bahasa utama dan juga bahasa rasmi di Kiribati. Bahasa ini merupakan keluarga dari bahasa Austronesia, sebahagian dari Lautan Pasifik. Selain di Kiribati, bahasa ini juga dipetuturkan di Fiji, Kepulauan Marshall, Nauru, Kepulauan Solomon, Tuvalu, dan Vanuatu. Jumlah penuturnya mencapai 102,000 orang.

## Pautan luar
* English/Kiribati and Kiribati/English translator with over 50,000 words
* Ethnologue report for Kiribati
* Gilbertese words collection for SuperMemo
* Dictionary with Gilbertese - English Translations from Webster's Online Dictionary - the Rosetta Edition
Gerola Alta

**Gerola Alta** merupakan sebuah komune yang terletak di daerah Wilayah Sondrio, Itali. Bandar Gerola Alta memiliki keluasan sebesar 38.3 km². Gerola Alta pada tahun 2004, memiliki penduduk sebanyak 230 orang.
Stesen LRT Taman Melati

**** ialah stesen LRT Laluan Kelana Jaya yang terletak di utara Kuala Lumpur, Malaysia. Stesen ini dibuka pada 1 Jun 1999 sebagai sebahagian segmen kedua aliran ini yang melalui 12 stesen antara stesen Masjid Jamek dan stesen Gombak (tidak termasuk stesen Sri Rampai).

## Ciri-ciri stesen
### Lokasi
Stesen Taman Melati terletak berdekatan sempadan Kuala Lumpur-Selayang, dan dibina sepanjang Persiaran Pertahanan. Taman perumahan berdekatan stesen ini adalah Taman Melati, Gombak Setia, Taman Setapak Jaya, dan Taman Cemerlang. Stesen ini juga terletak berhampiran Pangsapuri Gombak, pusat membeli-belah M3, SMK Setapak Indah dan Masjid Salahudin Al-Ayyubi.

### Pelan stesen

Stesen ini adalah stesen bertingkat dimana aras legar terletak di atas tanah. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, kemudahan parkir disediakan oleh Dewan Bandaraya Kuala Lumpur (DBKL). dan rak basikal yang boleh memuatkan sehingga 20 basikal.

### Perkhidmatan bas
Bas RapidKL laluan T202 dan T203 berkhidmat di stesen ini.

## Rujukan
Stesen LRT Wangsa Maju

**** ialah stesen LRT yang terletak di Wangsa Maju, Kuala Lumpur, Malaysia. Stesen ini dibuka pada 1 Jun 1999 sebagai sebahagian fasa kedua   yang melalui 12 stesen antara stesen Masjid Jamek dan stesen Gombak (tidak termasuk stesen Sri Rampai.

## Ciri-ciri stesen
### Lokasi
Stesen ini terletak di Wangsa Utama, taman perumahan di utara Kuala Lumpur. Stesen ini juga terletak sepanjang Jalan 1/27A, diantara dua kawasan perumahan: Seksyen 1 Wangsa Maju di sebelah barat laut dan Desa Setapak di sebelah timur laut. Juga terletak berhampiran stesen ini  adalah pusat membeli-belah AEON Alpha Angle dan SMK Seksyen 2 Wangsa Maju.

### Susunan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai satu platform tengah di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, kemudahan parkir disediakan oleh Dewan Bandaraya Kuala Lumpur (DBKL). dan rak basikal yang boleh memuatkan sehingga 20 basikal.

### Perkhidmatan Bas
Bas RapidKL laluan 222, 250, T250 dan 253 berkhidmat di stesen ini.

## Rujukan
Stesen LRT Sri Rampai

**Stesen LRT Sri Rampai** ialah stesen LRT yang terletak di Taman Sri Rampai, Wangsa Maju, Kuala Lumpur. Dinamakan sempena kawasan perumahan Taman Sri Rampai berdekatan, stesen ini dibuka pada 24 Disember 2010, lebih sedekad selepas pembukaan  .

Stesen ini merupakan satu-satunya stesen LRT Aliran Kelana Jaya yang terletak di aras tanah. Semua stesen LRT laluan ini yang lain berada di aras tinggi ataupun bawah tanah. Hal ini disebabkan geografi kawasan sekitar yang berbukit.

## Sejarah
Pembinaan stesen ini bermula bersama seluruh alirannya pada tahun 1996, tetapi dihentikan pada tahun 1997 akibat kekurangan penduduk di kawasan sekitar serta pembatalan sebuah projek perumahan yang berdekatan. 

Pada 25 Ogos 2006, landasan dalam stesen ini dilanda banjir kilat, sehingga mengakibatkan perkhidmatan tergendala selama berjam-jam sepanjang seluruh Aliran Kelana Jaya. Akibat banjir ini, terdapat kesesakan penumpang yang melampau di antara Stesen LRT KLCC dan KL Sentral. Perkhidmatan dipulihkan beransur-ansur menjelang 8:30 malam GMT +8. 

Pembinaan semula bermula pada September 2008. Pada 24 Disember 2010, stesen Sri Rampai dibuka kepada awam.

## Ciri-ciri stesen
### Lokasi
Stesen ini terletak di sepanjang Jalan 1/27A, dimana Taman Sri Rampai terletak di sebelah barat laut. Terletak berhampiran stesen ini adalah pangsapuri mewah Desa Putri, pangsapuri mewah The Hamilton, pangsapuri mewah Wangsa 9 Residency, Masjid Usamah bin Zaid, Apartment Alpha Villa, SK Taman Seri Rampai, dan pusat membeli-belah Wangsa Walk Mall.

### Pelan stesen

Stesen ini adalah stesen atas tanah dua tingkat dimana ruang legar terletak di atas tanah. Stesen ini mempunyai dua platform sisi di bawah ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

### Perkhidmatan Bas
Bas RapidKL laluan T221, T222, 251 dan T251 berkhidmat di stesen ini.

## Rujukan
Majuro

**Majuro** ialah ibu negara dan bandar terbesar Kepulauan Marshall. Bandar ini berpenduduk 25,400 orang pada tahun 2004. Bandar atol ini terdiri dari 64 pulau, **Atol Majuro**, Majuro mempunyai pelabuhan dan lapangan terbang.

## Bandar berkembar
*Taipei, Taiwan
Stesen LRT Jelatek

**Stesen Jelatek** ialah stesen LRT yang terletak di utara Kuala Lumpur, Malaysia. Nama stesen ini diambil sempena taman awam Jelatek berhampirannya. Stesen ini telah dibuka pada 1 Jun 1999 sebagai sebahagian segmen kedua Laluan Kelana Jaya yang melalui 12 stesen antara stesen Masjid Jamek dan stesen Gombak (tidak termasuk stesen Sri Rampai).

## Ciri-ciri stesen
### Lokasi
Stesen ini terletak di sepanjang Jalan Jelatek, diantara Kampung Dato' Keramat di sebelah barat dan Taman Keramat di sebelah timur. Stesen ini juga terletak berhampiran persimpangan Dato' Keramat  Lebuhraya Bertingkat Ampang-Kuala Lumpur (AKLEH). Juga terletak berdekatan stesen ini adalah kawasan rekereasi Taman Tasik Datuk Keramat; Kompleks Sukan Dato' Keramat; pangsapuri mewah seperti The Datum Jelatek, Picasso Residence dan Suria Jelatek Residence; Balai Bomba dan Penyelamat Jelatek; pasar malam Jelatek; SRI al-Amin dan SRI al-Alusi.

### Pelan stesen

Stesen ini adalah stesen bertingkat dimana aras legar terletak di atas tanah. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat 292 petak parkir kereta dan rak basikal yang boleh memuatkan sehingga 20 basikal.

### Perkhidmatan bas
Bas RapidKL laluan T224 berkhidmat di stesen ini.

### Pintu stesen

## Rujukan
Pindad SS2

**SS2** (singkatan bagi bahasa Indonesia: **''S**enapan **S**erbu 2'', "Raifal gempur 2") merupakan versi dipertingkatkan bagi Pindad SS1 yang dikeluarkan oleh PT Pindad, dengan kebenaran berlesen dari Fabrique Nationale. Ia telah dipamerkan semasa pertandingan Raifal Tentera Darat ASEAN kepada media luar negara pada tahun 2006 selain pendedahan oleh media tempatan Indonesia.

Varian yang dipamerkan antara lain:

* SS2-V1 (Standar)
* SS2-V2 (Versi Karabin daripada varian SS2-V1)
* SS2-V4 (Versi laras yang distabilkan) 
* SS2-V5 (Sub-kompak Karabin)
* SS2-V7 (Versi subsonik, boleh dipasang peredam suara)

Keseluruhan varian raifal gempur ini terdapat Landasan Picatinny, yang sekiranya boleh dipasang pajera optik dan aksesori lainnya.

## Rujukan

## Pautan luar

* SS2 assault rifles.
Wang ihsan

**Wang ihsan** (wang ehsan) berkait dengan royalti petroleum kerajaan persekutuan Malaysia kepada kerajaan negeri Terengganu dan Kelantan. Hasil petroleum tidak lagi dibayar terus ke dalam akaun kerajaan negeri. Sebaliknya akan disalurkan menerusi jabatan baru, Jabatan Pembangunan Persekutuan (JPP). Ini bermakna agensi kerajaan persekutuan yang akan mengagihkan wang tersebut, bukan agensi kerajaan negeri.

Penubuhan wang ihsan ini amat berkesan kerana pada 2004, Barisan Nasional kembali berkuasa di Terengganu. Semasa bijih timah banyak dikeluarkan dari perut bumi negeri Perak dan Selangor, isu royalti ini tidak pernah berbangkit.

## Royalti minyak
Sejak 1974, kerajaan negeri Terengganu, Sarawak dan Sabah menerima royalti petroleum daripada syarikat Petronas yang menguruskan carigali minyak dan gas di pesisir pantai Laut China Selatan.

## Kemenangan PAS di Terengganu
Tetapi apabila kerajaan Terengganu jatuh ke tangan pembangkang PAS dalam Pilihan Raya Umum Malaysia 1999, dasar royalti itu diubah serta-merta. Dalam Perhimpunan Agung UMNO 2000, beberapa desakan daripada perwakilan yang tidak senang dengan pemberian royalti yang akan menguatkan pembangkang di Terengganu.

## Penemuan minyak di Kelantan

Walaupun minyak telah dikeluarkan dari luar pantai Kelantan sejak 2004 tetapi royalti tidak dibayar kepada kerajaan negeri Kelantan. Dasar federalisme tidak diamalkan berhubung negeri Kelantan dan Terengganu. Perbezaan parti memerintah di negeri dan persekutuan menjadi punca pembayaran minyak tidak dilangsaikan. Dasar federalisme ialah pembahagian kuasa antara kerajaan persekutuan dengan kerajaan negeri. Biasanya hasil tanah, kuasa bekalan air, sempadan, hasil hutan diuruskan oleh kerajaan negeri. Kerajaan persekutuan menguruskan dasar luar negeri, keselamatan, kesihatan, pendidikan dan lain-lain.

Laporan Petronas berhubung hasil pengeluaran petroleum di luar pesisir Kelantan mencetuskan isu baru. Ekoran itu, Dato Husam Musa dan lain-lain menuntut kerajaan persekutuan membayar royalti petroleum sejak ia ditemui pada 2004.

## Polemik wang ihsan
Polemik tercetus di kalangan rakyat dan ahli parlimen Pakatan Rakyat. Dato Ibrahim Ali mencadangkan jalan tengah iaitu separuh dikendalikan oleh kerajaan persekutuan dan sebahagian lagi diagihkan oleh agensi kerajaan negeri.

Dato Salahuddin Ayub dan Dato Nazri Abdul Aziz sanggup berdebat secara terbuka tentang royalti minyak Kelantan ini. Mereka sanggup berdebat di Mazkas PAS di Greenwood, Gombak. Dalam Astro Awani pada 18 November 2009, Tengku Razaleigh Hamzah menyatakan hasil minyak Kelantan patut dibayar dalam bentuk royalti sebagaimana terma perjanjian antara Petronas dengan kerajaan-kerajaan negeri .

## Rujukan
Selam

**Selam** atau **menyelam** ertinya bertahan di bawah air. Dalam pengertian cabang sukan, selam dapat dikategorikan sebagai berikut:
* menyelam tanpa alat bantu pernafasan, misalnya selam paras permukaan (*snorkeling*) dan selaman bebas
* menyelam dengan alat bantu pernafasan, misalnya selam skuba dan *[[surface supplied diving]]*

## Bentuk selaman lain
Kapal selam dan pakaian selam membolehkan penyelam kekal kering dan turun lebih dalam.

## Pertubuhan pelatihan dan pensijilan sukan selam
Berikut adalah beberapa pertubuhan pelatihan dan pensijilan sukan selam yang dikenal di Indonesia:
:

## Rujukan
Fusine

**Fusine** merupakan sebuah komune yang terletak di daerah Wilayah Sondrio, Itali. Bandar Fusine memiliki luas sebesar 37.5 km². Fusine pada tahun 2004, memiliki penduduk sebanyak 650 orang.
Stesen LRT Setiawangsa

**** ialah stesen LRT aras tinggi yang terletak berdekat dengan sempadan Kuala Lumpur dan Selangor di Ampang, Selangor. Nama stesen ini diambil sempena Taman Setiawangsa, kawasan perumahan besar, yang terletak di timur laut stesen. Stesen ini dibuka pada 1 Jun 1999 sebahagian fasa kedua Laluan Kelana Jaya yang melalui 12 stesen antara Masjid Jamek dan Gombak.

## Ciri-ciri stesen
### Lokasi
Stesen ini terletak sepanjang Jalan Jelatek di Keramat, Selangor berhampiran sempadan Kuala Lumpur-Selangor. Terletak berhampiran stesen adalah kompleks kondominium mewah seperti Seri Maya, One Jelatek, Kampung Warisan dan Dataran Jelatek; Masjid Muadz Bin Jabal; taman perumahan AU 1; dan kem tentera pusat KEMENTAH.

### Pelan stesen

Stesen ini adalah stesen bertingkat dimana aras legar terletak di atas tanah. Stesen ini mempunyai satu platform tengah di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat 125 petak parkir kereta dan rak basikal yang boleh memuatkan sehingga 20 basikal.

### Perkhidmatan Bas
Bas RapidKL laluan T223 berkhidmat di stesen ini.

## Insiden
* 22 Julai 2015, 8:12 pagi - Tren 4 koc secara tiba-tiba terbakar ketika menghampiri stesen Setiawangsa akibat kegagalan brek dan api dapat dikawal dalam masa tiga minit dan padam sepenuhnya dua puluh minit kemudian. Tren tersebut dihantar ke stesen Sri Rampai (KJ4) bagi melancarkan perkhidmatan. Tiada kecederaan dilaporkan.

## Rujukan
Stesen LRT Damai (Malaysia)

**Stesen LRT Damai** ialah stesen LRT yang terletak di utara Kuala Lumpur, Malaysia. Stesen ini dinamakan sempena lingkungan Damai dalam kawasan kampung, yang melingkungi separuh selatan Datuk Keramat dari selatan Sungai Klang dan dihubungkan dengan stesen melalui jejantas yang menyeberangi sungai. Stesen ini dibuka pada 1 Jun 1999 sebagai sebahagian segmen kedua Laluan Kelana Jaya yang melalui 12 stesen antara stesen Masjid Jamek dan stesen Gombak (tidak termasuk stesen Sri Rampai).

## Ciri-ciri stesen
### Lokasi
Stesen Damai terletak di sepanjang Jalan Datok Keramat di Kampung Datuk Keramat, timur Kuala Lumpur. Di sebelah selatan stesen terletaknya Sungai Klang dan  Lebuhraya Bertingkat Ampang-Kuala Lumpur (AKLEH) manakala di sebelah utara stesen adalah 
Keramat Mall dimana Mini UTC Keramat terletak. Juga terletak berhampiran stesen adalah Plaza Tol Dato Keramat.

### Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai satu platform tengah di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

### Pintu stesen

## Insiden
* 6 Oktober 2006 – "Masalah teknikal" menyebabkan sebuah tren terkandas sepanjang landasan berhampiran stesen Damai pada jam 7 pagi, mengakibatkan perkhidmatan sepanjang bahagian Masjid Jamek-Terminal PUTRA tergendala sehingga pulih pada 5 petang.

## Rujukan
Stesen Ampang Park

**Stesen Ampang Park** ialah stesen pertukaran antara MRT dan LRT bawah tanah yang terletak di Kuala Lumpur, Malaysia. Nama stesen ini diambil daripada pusat membeli-belah tertua di Malaysia, Ampang Park Mall, yang telah ditutup pada Januari 2018. Stesen LRT-nya dibuka pada 1 Jun 1999 sebahagian daripada pembukaan fasa kedua   yang melalui 12 stesen antara Masjid Jamek dan Gombak (tidak termasuk stesen Sri Rampai). Stesen MRT-nya pula dibuka pada 16 Mac 2023 dalam fasa kedua   dari Kentomnen ke Putrajaya Sentral.

## Sejarah
Stesen ini mula dibuka kepada awam pada 1 Jun 1999 dengan pembukaan segmen kedua LRT PUTRA (kini LRT Laluan Kelana Jaya) antara Masjid Jamek dan Gombak. Stesen ini dihubungkan dengan pusat membeli-belah tertua di Kuala Lumpur, Ampang Park yang dibuka sejak 1975.

Pada Oktober 2015, kerajaan Malaysia memulakan proses mengambil alih pusat membeli-belah Ampang Park untuk pembinaan stesen MRT yang akan diintegrasikan dengan stesen LRT sedia ada. Pada 1 Januari 2018, pusat membeli-belah Ampang Park ditutup bagi memulakan kerja pembinaan stesen MRT Ampang Park.

## Ciri-ciri stesen
### Lokasi
Stesen ini terletak di sebelah barat persimpangan antara Jalan Ampang dan Jalan Tun Razak di Kuala Lumpur, Malaysia. Terdapat berbagai-bagai kondominium mewah di sekitar stesen ini seperti MyHabitat, Vista Damai, Desa Kudalari, The Troika, dan Oval Kuala Lumpur. Selain itu, terdapat pelbagai menara pejabat di sekitar stesen ini seperti Menara Avenue Residences, Menara Tan & Tan, Menara KL Trillion, Menara Integra, Menara Ilham, Wisma MCA, Menara Atlan, Menara Binjai, Menara PNB, Menara Tabung Haji, Menara Citibank dan Plaza OSK. Stesen ini juga terletak berdekatan Hotel PNB Perdana, Hotel Somerset Kuala Lumpur, Hotel InterContinental Kuala Lumpur, Universiti Tun Abdul Razak (UNIRAZAK), pejabat Pesuruhjaya Tinggi British, pejabat Kedutaan Turki dan pusat membeli-belah Intermark Mall.

### Pelan stesen
#### Laluan Kelana Jaya

Stesen ini adalah stesen bawah tanah dengan tiga tingkat: aras tanah, aras legar dan aras platform. Stesen ini mempunyai satu platform tengah di bawah ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif.

#### Laluan Putrajaya

Pernah diusulkan pertukaran langsung antara laluan Kelana Jaya dan Putrajaya di sini, tetapi dibatalkan atas sebab pengurangan kos.
Oleh itu, penumpang perlu mendaftar keluar dari satu stesen, naik ke aras tanah menerusi laluan pejalan kaki dan turun ke satu lagi stesen.

### Keluar masuk

### Perkhidmatan bas
Bas RapidKL laluan BET7, 300, 302 dan 303 berkhidmat di stesen ini.

## Rujukan
Stesen LRT KLCC

**** ialah stesen LRT bawah tanah yang terletak berhampiran Menara Berkembar Petronas, Kuala Lumpur. Nama stesen ini diambil sempena mercu tanda berdekatan iaitu Menara Berkembar Petronas (lebih dikenali sebagai KLCC). Stesen ini dibuka pada 1 Jun 1999 sebahagian fasa kedua   yang melalui 12 stesen antara stesen Masjid Jamek dan stesen Gombak (tidak termasuk Sri Rampai). Stesen ini juga dihubungkan dengan  Stesen MRT Persiaran KLCC Laluan Putrajaya (PYL) yang dibuka pada Mac 2023.

## Ciri-ciri stesen
### Lokasi
Stesen ini terletak dibawah Jalan Ampang berhadapan pusat membeli-belah Avenue K. Di selatan stesen terletaknya kawasan pembagunan KLCC yang merangkumi pusat membeli-belah Suria KLCC, Menara Berkembar Petronas, Menara Maxis, Pusat Konvensyen Kuala Lumpur, Taman KLCC, Menara 3 Petronas, Masjid asy-Syakirin dan Hotel Mandarin Oriental Kuala Lumpur. Juga terletak berhampiran stesen ini adalah pusat membeli-belah Four Season Place, Hotel Four Seasons Kuala Lumpur, Hotel Corus Kuala Lumpur, pangsapuri mewah Le Nouvel KLCC, The Meritz Condominium, Panorama KLCC Condominium, Hampshire Residences, Menara Public Bank, Menara Celcom Axiata, Menara Ambank, Menara PTPTN, Wisma Central, pejabat Pesuruhjaya Tinggi Australia dan pejabat Kedutaan Nepal.

### Pelan stesen

Stesen ini adalah stesen bawah tanah dengan tiga tingkat: aras tanah, aras legar dan aras platform. Stesen ini mempunyai satu platform tengah di bawah ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif.

### Perkhidmatan bas
Bas RapidKL laluan 300, 302, 303 dan Bas GoKL Hijau berkhidmat berdekatan stesen ini.

## Rujukan
Gunung Pinatubo

**Gunung Pinatubo** ialah sebuah gunung berapi pendam yang terletak di pulau Luzon, Filipina. Ketinggiannya kini ialah 1485 m (4,875 ka) sebelum letupan berlaku pada tahun 1991, ia setinggi 1745 m).

## Rujukan


## Bacaan lanjut

* 
* Decker, R. and Decker, B. (1997) *Volcanoes*, 3rd edition, WH Freeman, New York.
* 
* 
* 
* 
* 
* 
* 
* Dhot, S. Mt Pinatubo Safety.

## Pautan luar
* 
* Mount Pinatubo Mount Pinatubo page
* ''Fire and Mud. Eruptions and Lahars of Mount Pinatubo'', United States Geological Survey site
* ''Weather effects of the 1991 eruption'' EOS Volcanology.
* ''The Cataclysmic 1991 Eruption of Mount Pinatubo, Philippines''. United States Geological Survey site
* Pinatubo, Philippines (volcanic images)
* Smithsonian Institution's Global Volcanism Program (GVP) (entry for Pinatubo)
Aquaria KLCC

**Aquaria KLCC** ialah taman dalam air yang terletak di bawah Pusat Konvensyen Kuala Lumpur dalam kawasan pembangunan KLCC.

Meliputi kawasan 60,000&nbsp;sq&nbsp;ft&nbsp;(6,000&nbsp;m²) dalam dua aras dengan terowong bawah air sepanjang 90 meter, Aquaria KLCC menempatkan lebih 20,000 hidupan daratan dan air dari lebih 250 spesies berbeza dari dalam dan luar negara. Juga terdapat pondok maklumat interaktif mengenai pemuliharaan hidupan laut, serta kawasan peruncitan bertema seluas 5,000&nbsp;sq&nbsp;ft&nbsp;(500&nbsp;m²).

## Pautan luar

*Aquaria KLCC - In Pictures
*The show in Aquaria - Divers feeding
*Alami Hidup Bagaikan di Lautan di Aquaria KLCC
Stesen LRT Kampung Baru

**Stesen LRT Kampung Baru** ialah stesen LRT bawah tanah yang terletak di kawasan Kampung Baru, Kuala Lumpur. Nama stesen ini diambil sempena lokasi stesen iaitu Kampung Baru. Stesen ini dibuka pada 1 Jun 1999 sebahagian fasa kedua Laluan Kelana Jaya yang melalui 12 stesen antara Masjid Jamek dan Gombak (tidak termasuk Sri Rampai).

## Ciri-ciri stesen
### Lokasi
Stesen ini terletak di sebelah selatan Kampung Baru berdekatan dengan tebing Sungai Klang dan  Lebuhraya Bertingkat Ampang-Kuala Lumpur (AKLEH). Terletak berhampiran stesen ini adalah flat perumahan awam Kampung Baru, Masjid Jamek Kampung Baru dan SRA Jalan Raja Muda Musa.

### Pelan stesen

Stesen ini adalah stesen bawah tanah dengan tiga tingkat iaitu: aras tanah, aras legar dan aras platform. Stesen ini mempunyai satu platform tengah di bawah ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

## Rujukan
Stesen LRT Dang Wangi

**** ialah stesen LRT yang terletak di timur laut pusat bandaraya Kuala Lumpur, Malaysia, sebagai sebahagian  Laluan Kelana Jaya (dahulunya dikenali sebagai PUTRA). Namanya berasal dari Jalan Dang Wangi yang bersimpang dengan Jalan Ampang 100 meter ke selatan. Stesen ini berdekatan dengan Menara Kuala Lumpur. Stesen ini dibuka pada 1 Jun 1999 sebahagian daripada segmen kedua aliran ini yang melalui 12 stesen antara stesen Masjid Jamek dan stesen Gombak (tidak termasuk stesen Sri Rampai).

## Ciri-ciri stesen
### Lokasi
Stesen ini terletak di timur laut bandar lama Kuala Lumpur sepanjang Jalan Ampang, berhadapan Bukit Nanas dan berdekatan tebing selatan Sungai Klang. Stesen ini terletak berhampiran persimpangan Jalan Sultan Ismail  Lebuhraya Bertingkat Ampang-Kuala Lumpur (AKLEH). Terdapat berbagai-bagai bangunan pejabat di sekitar stesen seperti Menara DBKL 3 Bandar Wawasan, Kompleks Wilayah, Menara Alliance Bank, Menara Bangkok Bank, Wisma TKT, Menara Sunway dan Menara Safuan. Juga terletak berdekatan dengan stesen ini adalah Hutan Simpan Bukit Nanas, UniKL, Hotel Stripes Kuala Lumpur, pusat membeli-belah LuLu Hypermarket Kuala Lumpur, SMK Convent Bukit Nanas, Hotel The Face Suites dan Hotel Renaissance Kuala Lumpur.

### Susunan stesen

Stesen ini adalah stesen bawah tanah dengan tiga tingkat: aras tanah, aras legar dan aras platform. Stesen ini mempunyai satu platform tengah di bawah ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif.

### Pertukaran
Stesen Dangi Wangi terletak 300m barat  Stesen Bukit Nanas, juga terletak berdekatan Bukit Nanas. Walaupun tidak bersebelahan, namun peta transit rasmi APAD dan RapidKL menunjukkan kedua-dua stesen sebagai satu pertukaran antara Laluan Kelana Jaya dan Monorel Kuala Lumpur. Oleh itu, penumpang yang ingin bertukar laluan di sini harus berjalan di sepanjang Jalan Ampang.

### Perkhidmatan Bas
Bas RapidKL laluan BET7, 300 dan 303 berkhidmat di stesen ini. Bas Bandar GoKL laluan Biru juga berkhidmat di stesen ini.

## Rujukan
Lovero

**Lovero** merupakan sebuah komune yang terletak di daerah Wilayah Sondrio, Itali. Bandar Lovero memiliki keluasan sebesar 13.4 km². Lovero pada tahun 2004, memiliki penduduk sebanyak 663 orang.
Maksiat

**Maksiat** adalah melakukan perkara-perkara yang dilarang Allah, dan pelakunya akan mendapat dosa, dan membuka pintu keburukan seterusnya.

## Maksiat menghalangi hidayah
Ilmu adalah cahaya yang dipancarkan ke dalam hati. Namun, kemaksiatan dalam hati dapat menghalangi dan memadamkan cahaya tersebut. Ketika Imam Malik melihat kecerdasan dan daya hafal Imam Syafi'e yang luarbiasa, beliau (Imam Malik) berkata, 
 

## Maksiat menyebabkan maksiat lain pula
Seorang ulama berkata bahawa jika seorang hamba melakukan kebaikan, maka hal tersebut akan mendorong dia untuk melakukan kebaikan yang lain dan seterusnya. 

Dan jika seorang hamba melakukan keburukan, maka dia pun akan cenderung untuk melakukan keburukan yang lain sehingga keburukan itu menjadi kebiasaan bagi si pelaku.

## Contoh maksiat
* Tidak mengaku persaksian '**Tiada Tuhan selain Allah S.W.T dan Muhammad S.A.W Pesuruh Allah**' .
* Meninggalkan solat fardhu 5 waktu
* Tidak berpuasa di bulan Ramadhan.
* Tidak membayar zakat untuk harta yang disimpan bila cukup tempoh.
* Tidak menunaikan Haji bila mampu.
* Zina,mengumpat,Dan lain lain perbuatan dosa
*Pergaulan bebas antara lelaki dan perempuan, lelaki berdua-duaan dengan perempuan.

## Lihat juga
* Dosa
* Hidayah
Stesen LRT Bank Rakyat-Bangsar

**Stesen LRT Bangsar** (atau **Stesen LRT Bank Rakyat Bangsar** atas sebab penajaan) ialah stesen LRT yang terletak di Bangsar, Kuala Lumpur, Malaysia, sebagai sebahagian Aliran Kelana Jaya. Stesen ini dibuka pada 1 September 1998 sebagai sebahagian segmen pertama aliran ini yang melalui 10 stesen bertingkat antara stesen Kelana Jaya dan Pasar Seni.

Dahulunya dikenali sebagai Bangsar sejak memulakan operasinya pada September 1, 1998, stesen ini telah ditukarkan nama kepada Bank Rakyat-Bangsar selepas Bank Rakyat telah diberikan hak penamaan daripada Prasarana Malaysia. Stesen ini adalah antara tiga stesen pertama dibawah projek perintis Hak Penamaan Stesen sejak dilancarkan pada Oktober 2015.

## Ciri-ciri stesen
### Lokasi
Stesen ini terletak di atas Jalan Bangsar, timur Bangsar, Kuala Lumpur. Berdekatan dengan stesen adalah Menara UOA, Dataran Maybank, Pasar Malam Jalan Ang Seng, Gaya Bangsar Condo, Princess Tower Condo, Pangsapuri KTMB Bangsar Utama, Flat Sri Pahang, pangsapuri Crescent Court, Brickfields (Little India), hotel EST KL Sentral, Kuil Sri Nageswari Amman dan Kuil Arulmigu Sri Ramalingeswarar.

### Pelan Stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Kelana Jaya.

### Perkhidmatan bas
Bas RapidKL laluan BET3, BET4, 750, 751, 772, 780, 781, 782, 821, 822 dan T850 berkhidmat di stesen ini.

## Galeri

File:Bangsar LRT station.jpg|Papan tanda stesen Bangsar.
File:Bangsar station (Kelana Jaya Line) (exterior), Kuala Lumpur.jpg|Stesen Bangsar semasa diambil pada 17 March 2007 dari tapak pembangunan Dataran Maybank.
File:Bangsar LRT Station platform (211211).jpg|Platform 1
File:Bangsarst.gif|Peta stesen (tidak rasmi).


## Rujukan
Stesen Abdullah Hukum

**Stesen Abdullah Hukum** adalah stesen keretapi yang terletak di Bangsar, barat laut Kuala Lumpur. Stesen ini diberi nama sempena bekas kampung Melayu bernama *[[Kampung Haji Abdullah Hukum]]* yang kini terletaknya KL Eco City. LRT Laluan Kelana Jaya mula berkhidmat di stesen ini pada 1 September 1998 manakala KTM Komuter Laluan Pelabuhan Klang mula beroperasi pada 28 Oktober 2018.

Ia adalah stesen pertukaran, dimana satu bahagian menyediakan perkhidmatan KTM Komuter Laluan Pelabuhan Klang dan satu bahagian lagi Laluan Kelana Jaya. Walau bagaimanapun, penumpang yang ingin menukar laluan perlu memperbaharui tiket kerana sistem tiket digunakan adalah berbeza untuk setiap laluan. Sebuah jejambat masih dalam pembinaan untuk menghubungkan stesen ini dengan kompleks beli-belah The Gardens dan Mid Valley.

## Sejarah

Stesen LRT Abdullah Hukum dibuka pada 1 September 1998 sebagai sebahagian segmen pertama aliran ini yang melalui 10 stesen antara stesen Kelana Jaya dan stesen Pasar Seni (tidak termasuk KL Sentral).

Stesen Komuter Abdullah Hukum pula memulakan operasi pada 28 Oktober 2018 dan dirasmikan oleh Menteri Pengangkutan Malaysia, Anthony Loke Siew Fok, pada 1 November 2018.
 Pembinaan stesen komuter ini bermula pada 2014 oleh KL Eco City Sdn Bhd, anak syarikat SP Setia dengan bajet sebanyak RM30 juta. Stesen komuter ini dibina di atas tanah seluas 0.6 hektar yang dimiliki oleh Railway Assets Corporation (RAC) iaitu pemilik semua aset yang dikendalikan oleh KTM. Terdapat sebuah jejambat menghubungkan stesen bersepadu ini dengan kompleks membeli-belah Mid Valley dan The Gardens.

## Ciri-ciri stesen
### Lokasi
Stesen ini terletak di selatan Bangsar, Kuala Lumpur. Di sebelah barat stesen terletaknya permulaan  Lebuhraya Pantai Baru (NPE) dan di sebelah barat stesen terletaknya kompleks KL Eco City. Berhampiran dengan stesen adalah ibu pejabat Tenaga Nasional Berhad serta kompleks membeli-belah KL Eco City Mall, Mid Valley Megamall dan The Gardens.

### Pelan stesen

Stesen ini adalah stesen bertingkat dengan tiga tingkat: aras platform LRT, aras legar, dan aras tanah (platform KTM terletak di aras ini). Stesen ini mempunyai satu platform tengah di atas aras legar untuk perkhidmatan Laluan Kelana Jaya; satu platform sisi dan satu platform tengah di bawah aras legar untuk perkhidmatan Keretapi Tanah Melayu. Terdapat kemudahan bagi Orang Kurang Upaya (OKU) seperti platform mesra OKU dan lif di kawasan LRT dan KTM. Bagi penumpang yang ingin menukar laluan di stesen ini perlu membeli tiket baharu di stesen ini. Hal ini demikian kerana KTM dan LRT menggunakan sistem tiket yang berlainan kerana dioperasikan oleh dua syarikat berbeza.

### Perkhidmatan bas
Bas RapidKL laluan 750, 751, 772, 780, 781, 782 dan 821 berkhidmat di stesen ini.

## Rujukan
Party Time

**Party Time** merupakan single ketiga bagi kumpulan Guardians 4. Single ini akan dikeluarkan pada 18 November 2009. **Watashi no Tamago** pula merupakan lagu Shugo Chara Egg!. Ini merupakan kemunculan pertama bagi Shugo Chara Egg! generasi kedua.

## Senarai Lagu

# Party Time
# Watashi no Tamago ( わたしのたまご )/ Shugo Chara Egg!
# Party Time (Instrumental)
# Watashi no Tamago (Instrumental)

## Trivia
* Watashi no Tamago dinyayikan oleh tiga orang ahli Shugo Chara Egg! generasi kedua. Ahli keempat belum diumumkan lagi.

## Jualan
Stesen LRT Kerinchi

**** ialah stesen LRT yang terletak di Kuala Lumpur, Malaysia, sebagai sebahagian Laluan Kelana Jaya. Stesen yang dinamakan sempena Kampung Kerinchi yang terletak berhampiran. Stesen ini dibuka pada 1 September 1998 sebagai sebahagian segmen pertama aliran ini yang melalui 10 stesen bertingkat antara stesen Kelana Jaya dan Pasar Seni.

## Ciri-ciri stesen
### Lokasi
Stesen ini terletak dalam Plaza Pantai, sebuah kompleks perniagaan berdekatan Jalan Pantai Baru, di Bangsar, Kuala Lumpur. Stesen ini juga berhampiran dengan Sekolah (Swasta) Sri Dasmesh, SK Bangsar, Balai Polis Pantai, Kuil Sri Muthu Mariamman, Wisma UOA Pantai, Menara Telekom, Masjid ar-Rahah Kampung Kerinchi, Bangsar South dan kompleks Radio Televisyen Malaysia (RTM) Angkasapuri.

### Pelan Stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif.

### Perkhidmatan bas
Bas RapidKL laluan T791 berkhidmat di stesen ini.

## Rujukan

Stesen RapidKL
Stesen LRT Universiti, Kuala Lumpur

**Stesen LRT Universiti** (atau **Stesen KL Gateway-Universiti** atas sebab penajaan) ialah  stesen LRT di Kerinchi, Kuala Lumpur, Malaysia. Stesen ini dinamakan sempena Universiti Malaya yang terletak berhampiran. Stesen ini dibuka pada 1 Jun 1999 sebagai sebahagian segmen pertama Laluan Kelana Jaya yang melalui 10 stesen antara stesen Kelana Jaya dan atesen Pasar Seni.

Dahulunya dikenali sebagai Universiti sejak permulaan operasinya pada 1 September 1998, nama stesen ini ditukar kepada KL Gateway–Universiti selepas Suez Capital, sebuah pemaju hartanah tempatan telah diberikan hak penamaan daripada Prasarana Malaysia. Stesen ini merupakan salah satu daripada tiga stesen pertama dibawah program perintis "Hak Penamaan Stesen" sejak dilancarkan pada Oktober 2015.

## Ciri-ciri stesen
### Lokasi
Stesen ini terletak di Kerinchi, Kuala Lumpur. Terletak di sebelah utara stesen adalah persimpangan Lebuhraya Persekutuan  dan Kerinchi Link . Walaupun stesen ini terletak berhampiran Universiti Malaya, tiada laluan pejalan kaki antara stesen ini dengan universiti tersebut. Tempat-tempat lain berhampiran stesen adalah pusat membeli-belah KL Gateway Mall, pintu masuk Kuala Lumpur Universiti Malaya, Masjid ar-Rahman UM, Hotel Pullman Kuala Lumpur, Wisma UOA Pantai, SMK Seri Pantai dan bangunan perumahan seperti Vista Angkasa, Residensi Kerinchi dan Flat PKNS Kerinchi.

### Pelan stesen

Stesen ini adalah stesen bertingkat dengan tiga tingkat: aras platform, aras legar dan aras tanah. Stesen ini mempunyai satu platform tengah di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

### Perkhidmatan bas
Bas Rapid KL laluan 750, 751, 772, 780, T788, dan T789 dan Bas GOKL laluan GOKL-06 (Merah Jambu) berkhidmat di stesen ini.

## Rujukan